|  |  |
| --- | --- |
| Prvi.jpg  |   22. VIII 2023. Број  **262/23**  |
|  |  |

|  |
| --- |
| САОПШТЕЊЕ ЗА МЕДИЈЕ |
| **август 2023.** |

**Просјечна нето плата у јулу 1 278 КМ**

**Реалан раст плате на годишњем нивоу**

Просјечна мјесечна нето плата у Републици Српскојисплаћена у јулу 2023. године износила је1 278 КМ и у односу на јун 2023. номинално je мања за 0,5%, а реално за 0,4%, док је у односу на исти мјесец претходне године номинално већа за 10,2%, а реално за 4,7%. Просјечна мјесечна бруто плата износила је 1 943 КМ.

Посматрано по подручјима, у јулу 2023. године највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 724 КМ, а најнижа просјечна нето плата у јулу 2023. исплаћена је у подручју *Саобраћај и складиштење*,961 КМ.

У јулу 2023. године, у односу на јул 2022, у 18 од 19 подручја забиљежен је номинални раст нето плате, од чега највише у подручјима *Дјелатности пружања смјештаја, припреме и послуживања хране, хотелијерство и угоститељство* 16,5%, *Умјетност, забава и рекреација* 14,5% и *Пољопривреда, шумарство и риболов* 13,6%. Смањење је забиљежено у подручју *Пословање некретнинама* 0,1%.

 KM



Графикон 1. Просјечна нето плата по мјесецима

**Мјесечна инфлација у јулу 2023. године -0,1%**

**Годишња инфлација (VII 2023/VII 2022) 5,2%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у јулу 2023. године у односу на претходни мјесец у просјеку су ниже за 0,1%, док су у односу на исти мјесец претходне године у просјеку више за 5,2%.

Од 12 главних одјељака производа и услуга, више цијене забиљежене су у десет, а ниже цијене у два одјељка.

Највећи годишњи раст цијена у јулу 2023. године, забиљежен је у одјељку *Становање* 16,7%,усљед виших цијена у групи Електрична енергија и други енергенти од 27,1%, затим у одјељку *Остали производи и услуге* 11,5%, због раста цијена у групи Производи за личну хигијену од 15,4%, потом у одјељку *Храна и безалкохолна пића* 9,2%, усљед повећања цијена у групама Поврће од 26,6% и Риба од 16,6%, затим у одјељку *Намјештај и покућство* 7,0%, усљед поскупљења у групи Производи за чишћење и одржавање куће од 11,3%. Више цијене од 5,3% забиљежене су у одјељку *Рекреација и култура*, због повећања у групи Већа трајна добра за рекреацију од 12,2%, док је раст од 5,2% забиљежен у одјељку *Алкохолна пића и дуван*, усљед виших цијена у групи Пиво од 12,6%. Слиједи одјељак *Ресторани и хотели* са повећањем од 4,9%,усљед виших цијена у групи Услуге у ресторанима и кафићима од 5,4%, потом одјељак *Здравство*, са расотм од 2,0%, усљед повећања цијена у групамa Здравствене услуге од 4,7% и Медицински производи од 3,0%, затим одјељак *Комуникације* са повећањем од 1,9%, због виших цијена у групи Поштанске услуге од 5,1% и одјељак *Образовање* са растом од 1,0%, због виших цијена у групи Предшколско образовање од 6,7%.

Ниже цијене на годишњем нивоу, у јулу 2023. године, забиљежене су у одјељку *Превоз* 12,4%, усљед смањења у групи Горива и мазива за путничке аутомобиле од 23,0% и у одјељку *Одјећа и обућа* 3,8%, усљед сезонских снижења конфекције и обуће током године.

%

Графикон 2. Мјесечна и годишња инфлација

**Календарски прилагођена индустријска производња (I-VII 2023/I-VII 2022) мања 3,0%**

Календарски прилагођена индустријска производња у Републици Српској у периоду јануар-јул 2023. године у поређењу са истим периодом 2022. године мања je за 3,0%. У поменутом периоду, у подручју *Производњa и снабдијевањe електричном енергијом, гасом, паром и климатизацијa* забиљежен је раст од 2,2%, док је у подручју *Вађењe руда и камена* забиљежен пад од 3,3% и у подручју *Прерађивачкa индустријa* пад од 5,4%.

Десезонирана индустријска производња у Републици Српској у јулу 2023. године у поређењу са јуном 2023. године већа је за 0,7%. Календарски прилагођена индустријска производња у Републици Српској у јулу 2023. године, у поређењу са јулом 2022. године мања је за 0,2%.

Графикон 3. Индекси индустријске производње јул 2019 – јул 2023. (∅2015=100)

**Број запослених у индустрији (VII 2023/VI 2022) мањи 0,5%**

Број запослених у индустрији у јулу 2023. године, у односу на јун 2023. године мањи је за 0,5%.

Број запослених у индустрији у јулу 2023. године у односу у на просјек 2022. године мањи је за 2,2% и у односу на исти мјесец прошле године мањи је за 2,8%.

**У периоду јануар - јул 2023. највише се извозило у Србију и Хрватску**

У периоду јануар - јул 2023. године остварен је извоз у вриједности од три милијарде 109 милиона КМ, што је за 3,3% мање него у периоду јануар - јул 2022. године, те увоз у вриједности од четири милијарде 29 милиона КМ, што је за 0,3% више него у периоду јануар - јул 2022, док је проценат покривености увоза извозом износио 77,2%.

У јулу 2023. године остварен је извоз у вриједности од 431 милион КМ, што је за 5,5% мање него у јулу 2022. године, те увоз у вриједности од 603 милиона КМ, што је за 2,8% више него у јулу 2022. године, док је проценат покривености увоза извозом износио 71,5%.

У погледу географске дистрибуције робне размјене Републикe Српскe са иностранством, у периоду јануар - јул 2023. године, највише се (од укупно оствареног извоза) извозило у Србију и то у вриједности од 506 милиона КМ (16,3%) и у Хрватску 484 милиона КМ (15,6%). У истом периоду, највише се (од укупно оствареног увоза) увозило из Србије и то у вриједности од 628 милионa КМ (15,6%) и из Италије, у вриједности од 615 милиона КМ (15,3%).

Посматрано по групама производа, у периоду јануар - јул 2023. године, највеће учешће у извозу остварује електрична енергија са 359 милиона КМ, што износи 11,6% од укупног извоза, док највеће учешће у увозу остварују нафтна уља и уља добијена од битуменозних минерала (осим сирових), са укупном вриједношћу од 268 милиона КМ, што износи 6,6% од укупног увоза.

хиљ. КМ

2023

2022

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада**Биљана Глушацbiljana.glusac@rzs.rs.ba |
| **Статистика цијена** Жељка Драшковићzeljka.draskovic@rzs.rs.ba |
| **Статистика индустрије и рударства** Андреа Ерак-Латиновићandrea.erak@rzs.rs.ba |
| **Статистика спољне трговине** мр Сања Стојчевић Увалићsanja.stojcevic@rzs.rs.ba |

|  |
| --- |
|  |
| Саопштење припремио одјсек за протоколарне послове |
| Дарко Милуновић, директор Завода, главни уредникОгњен Игњић, руководилац одсјека Република Српска, Бања Лука, Владике Платона ббИздаје Републички завод за статистикуСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file:///%5C%5Ckordun%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CHVIF4827%5Cstat%40rzs.rs.ba)**Приликом коришћења података обавезно навести извор** |